PATVIRTINTA

 Jonavos r. Kulvos Abraomo

 Kulviečio mokyklos direktoriaus

 2020 m. gruodžio 31 d. įsakymu Nr. V - 186

**JONAVOS R. KULVOS ABRAOMO KULVIEČIO MOKYKLOS KORUPCIJOS PREVENCIJOS PROGRAMA 2021 – 2023 M.**

**I. BENDROSIOS PROGRAMOS NUOSTATOS**

1. Jonavos r. Kulvos Abraomo Kulviečio mokyklos 2021 – 2023 m. korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, kitais teisės aktais, reglamentuojančiais korupcijos prevencijos veiklą.

2. Pagrindinės programoje vartojamos sąvokos:

2.1. **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų, ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiemsw asmenims ir taip pakenkiant piliečių ir valstybės interesams;

2.2. **korupcijos prevencija** – korupcijos priežasčių, sąlygų atskleidimas ir šalinimas, sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstatų veikų darymo.

3. Programa skirta korupcijos prevencijai Jonavos r. Kulvos Abraomo Kulviečio mokykloje.

4. Programos tikslas – užtikrinti korupcijos prevenciją mokykloje, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atgrasinti nuo korupcinio pobūdžio nusikaltamų veikų darymo bei kitų veiksmų, kurie didina korupcijos sklaidą mokykloje, atlikimo.

5. Programos strateginės kryptys – korupcijos prevencija ir antikorupcinis švietimas.

6. Programa parengta 3 metų laikotarpiui.

7. Programa grindžiama korupcijos prevencija, mokyklos darbuotojų, mokinių antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**II. SITUACIJOS ANALIZĖ**

 Jonavos r. Kulvos Abraomo Kulviečio mokykla – biudžetinė įstaiga, savo veikloje vadovaujasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Jonavos rajono savivaldybės tarybos sprendimais, mero potvarkiais, savivaldybės administracijos direktoriaus, švietimo, kyltūros ir sporto skyriaus vedėjo įsakymais. Vykdydama pagrindines veiklas, mokykla išduoda pradinio ir pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus, mokymosi pasiekimų pažymėjimus, pažymėjimus. Išduodant šiuos dokumentus, laikomasi griežtos atsiskaitomybės Jonavos rajono savivaldybės administracijos švietimo, kultūros ir sporto skyriui.

 Siekiant mažinti korupcijos galimybę viešųjų pirkimų organizavimo srityje, Centrinėje viešųjų pirkimų sistemoje skelbiamas numatomas viešųjų pirkimų planas, viešųjų pirkimų metinė ataskaita, raštu sudarytos viešųjų pirkimų sutartys.

 Mokyklos bendruomenė ir mokyklos taryba kasmet informuojama apie mokyklos biudžetą, dalyvauja, planuojant mokyklos biudžeto poreikį, sprendžiant lėšų taupymo klausimus. Mokyklos veiklos ataskaitos kismet pateikiamos mokytojų tarybai ir Jonavos rajono savivaldybės tarybai.

 Direktorius ir mokyklos darbuotojai, turintys administravimo įgaliojimus yra pateikę privačių interesų deklaracijas.

 Kasmet mokslo metų pradžioje mokiniai ir jų tėvai supažindinami su mokinių pažangos ir pasiekimų vertinimo tvarka. Atskira antikorupcinio švietimo programa nebuvo vykdoma, antikorupcinio švietimo temos kasmet integruojamos į ekonomikos, istorijos, pilietinio ugdymo ir etikos mokomuosius dalykus.

**III. PROGRAMOS TIKSLAI IR UŽDAVINIAI**

8. Programos tikslai yra:

8.1.siekti mažinti korupcijos pasireiškimo galimybių atsiradimą;

8.2. užtikrinti skaidrią ir veiksmingą veiklą mokykloje;

8.3. ugdyti bendruomenės narių antikorupcines nuostatas, nepakančią korupcijos augimui pilietinę poziciją.

9. Korupcijos prevencijos uždaviniai yra:

9.1. užtikrinti efektyvų numatytų priemonių įgyvendinimą;

9.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

9.3. didinti antikorupcinio švietimo sklaidą mokykloje;

9.4. skatinti bendruomenę aktyviai dalyvauti mokyklos savivaldoje.

**IV. PROGRAMOS ADMINISTRAVIMAS**

10. Programai įgyvendinti sudaromas Programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.

11. Programoje numatytas priemones įgyvendina mokyklos direktorius ir programos įgyvendinimo priemonių plane nurodyti vykdytojai.

**V. BAIGIAMOSIOS NUOSTATOS**

12. Ši programa įsigalioja nuo patvirtinimo dienos. Su Programa ir priemonių planu supažindinami Jonavos r. Kulvos Abraomo Kulviečio mokyklos darbuotojai susirinkimų metu.

13. Laukiamas Programos įgyvendinimo rezultatas – kelio atsirasti palankioms korupcijai sąlygoms mokykloje užkirtimas, skaidrumo ir atvirumo užtikrinimas vykdant viešuosius pirkimus ir teikiant viešąsias paslaugas.

14. Už šios programos įgyvendinimą paskirti asmenys, nesilaikantys šioje Programoje numatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PATVIRTINTA

 Jonavos r. Kulvos Abraomo

 Kulviečio mokyklos direktoriaus

 2020 m. gruodžio 31 d. įsakymu Nr. V - 186

**JONAVOS R. KULVOS ABRAOMO KULVIEČIO MOKYKLOS KORUPCIJOS PREVENCIJOS PROGRAMOS ĮGYVENDINIMO 2021 – 2023 METŲ PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Vykdymo laikas** | **Vykdytojas** | **Laukiami rezultatai** |
| 1.  | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones | Kasmet III ketv. | Direktorė R. Špokienė | Apibrėžtos antikorupcinės nuostatos bei teisinės atsakomybės priemonės darbuotojų pareigybėse. |
| 2.  | CVP skelbti numatomą viešųjų pirkimų planą, viešųjų pirkimų metinę ataskaitą, raštu sudarytas viešųjų pirkimų sutartis. | Kasmet | Direktoriaus pavaduotojas ūkiui H. Guščius | Užtikrinamas viešųjų pirkimų viešumas |
| 3.  | Mokyklos interneto puslapyje paskelbti 2021 – 2023 metų korupcijos prevencijos programą ir jos įgyvendinimo priemonių planą. | 2021 m. I ketv. | Direktorė R. Špokienė | Viešai paskelbta korupcijos prevencijos programa ir jos įgyvendinimo priemonių planas |
| 4. | Mokyklos metinę veiklos ataskaitą teikti mokytojų tarybai, mokyklos tarybai ir savivaldybės tarybai | Kasmet | Direktorė R. Špokienė | Mokyklos bendruomenės nariai informuojami apie mokyklos ugdomąją, finansinę ir ūkinę veiklą |
| 5.  | Sudaryti galimybes mokytojams vykti į seminarus apie antikorupcinio ugdymo programos integravimą į mokomuosius dalykus ir klasės valandėles | Pagal poreikį | Direktorė R. Špokienė | Mokytojai turės galimybę tobulinti kompetencijas apie antikorupcinių nuostatų ugdymą |
| 6. | Antikorupcinio švietimo temas integruoti į ekonomikos, pilietinio ugdymo, istorijos, geografijos, dorinio ugdymo mokomuosius dalykus, neformalųjį švietimą ir klasių vadovų veiklą | Kasmet | Direktoriaus pavaduotoja ugdymui M. Jakštienė | Ugdomos antikorupcinės nuostatos |
| 7.  | Pažymėti Tarptautinę antikorupcijos dieną, mokykloje organizuojant įvairius renginius (paskaitas, piešinių, plakatų ir rašinių konkursus, apskritus stalus, diskusijas, pokalbius klasių valandėlių metu) | Kasmet gruodžio mėn. II sav. | Direktoriaus pavaduotoja ugdymui M. Jakštienė | Ugdoma nepakanti korupcijai mokinių pilietinė pozicija |
| 8.  | Organizuoti susitikimus su STT darbuotojais, vykdančiais korupcijos prevenciją | Pagal galimybę ir poreikį | Direktorė R. Špokienė | Darbuotojai bus geriau supažindinti su korupcinėmis pasekmėmis ir korupcinėmis priemonėmis. |
| 9. | Priimant į darbą vadovaujamasi teisės aktais ir atsižvelgiama į pateiktas rekomendacijas, kandidatų reputaciją. Skaidriai vykdyti drabuotojų priėmimą ir atleidimą iš darbo. | Kasmet | Direktorė R. Špokienė | Vykdomas skaidrus darbuotojų priėmimas ir atleidimas iš darbo. |
| 10. | Organizuoti skaidrų mokinių priėmimą į mokyklą, vadovaujantis teisės aktais | Kasmet | Direktorė R. Špokienė | Vykdomas skaidrus mokinių priėmimas į mokyklą |
| 11.  | Užtikrinti skaidrų PUPP, NMPP testų organizavimą ir vykdymą. | Kasmet | Direktorė R. Špokienė | Vykdomas skaidrus PUPP, NMPP testų organizavimas |
| 12. | Viešai skelbti mokyklos internetinėje svetainėje informaciją apie laisvas darbo vietas | Pagal poreikį | Direktorė R. Špokienė | Viešai skelbiama informacija mokyklos internetinėje svetainėje apie laisvas darbo vietas |
| 13. | Laiku pateikti privačių interesų deklaracijas. | Kasmet | Direktorė R. Špokienė, direktoriaus pavaduotojai ugdymui ir ūkiui | Pateiktas privačių interesų deklaracijos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_